
AVIZ
asupra propunerii legislative pentru modificarea
 Legii spitalelor nr. 270/2003


În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea Legii spitalelor nr. 270/2003, trimisă cu adresa nr. Pl.x- 390 din 25 aprilie 2006 şi înregistrată sub nr. 31/596 din  26.04.2006.



Camera Deputaţilor este Cameră decizională.



Senatul, în calitate de primă Cameră sesizată, a respins propunerea legislativă în şedinţa din 19 aprilie 2006.
Potrivit prevederilor art. 61 din Regulamentul Camerei Deputaţilor, republicat, comisia a dezbătut iniţiativa legislativă în şedinţa din  13 iunie 2006.


Membrii comisiei au examinat proiectul de lege supus aprobării,  expunerea de motive la proiectul de lege, avizul favorabil al Consilului Legislativ cu nr. 1273/20.09.2005 şi Punctul de vedere al Guvernului cu nr. 241 din 20.01.2006 care precizează că nu susţine adoptarea acestei propuneri legislative.
În urma dezbaterilor, constatându-se că propunerea a rămas fără obiect întrucât Proiectul de Lege privind reforma în sănătate a abrogat Legea spitalelor nr. 270/2003, membrii comisiei au hotărât, cu unanimitate de voturi, avizarea negativă a propunerii legislative,.


În raport de obiectul şi conţinutul său, proiectul de lege face parte din categoria legilor ordinare.
                   PREŞEDINTE,                             SECRETAR,
                    Sergiu Andon                              George Băeşu
Consilier

